| Coloplast A/SAtt.: Lasse Skøtt Albrectsen dklsa@coloplast.com |
| --- |

| Center for By Land og Vand |
| --- |

| Natur og MiljøPrøvestensvej 523000 HelsingørCvr nr. 64 50 20 18Dato 9. november 2022**Malene Kamstrup**IngeniørTlf. 49 28 24 54www.helsingor.dk |
| --- |

|  |
| --- |

**Miljøgodkendelse af to laserskærer til minerva next generation**

Tak for ansøgning om miljøgodkendelse til etablering og drift af laserskærer til minerva next generation, der er et skumkateter til tømning af endetarmen.

**Kommunens afgørelse**

Med hjemmel i miljøbeskyttelsesloven §33 miljøgodkender Helsingør Kommune etablering og drift af ny laserskærer til minerva next generation uden nye vilkår.

**Baggrund**

**Tidslinje** – Maskinen er et pilotudstyr til fremstilling af testemner. Fremstilling af testemner startede i oktober 2020 uden forudgående miljøgodkendelse.

**Maskiner og placering -** Laserskæremaskiner **CC2003 og CC2006**, står i hal 3 men ikke i samme renrum som skumcoater FC6. Der er to renrum i hal 3.

**Proces** – Når skumkateteret er støbt og hærdet, formes PU-film til samme form. Filmen svejses på med varme. Til slut skæres og trimmes PU-filmen med en 20W CO2-laserskærer. Emissioner herfra ledes til det fri via HEPA-filter i VEN03 01 VU03.

**Produktionsmængde** – Produktet skal ikke masseproduceres i Danmark, og maskinen skal alene fungere som test og udvikling. Maskinen kan producere op til 630 katetre på et skift, og 90 katedre pr time, og der vil alene blive produceret i dagtimerne.

**Emission til luft –**  I forbindelse med miljøgodkendelse af laserskærer OC1652 viste I, at der vil være en emission af acrolein, acetaldehyd, formaldehyd, 2-ethoxyetanol og benzen. I renser som nævnt luften med den synlige røg med et HEPA-filter

I har fået Eurofins til at måle emissionen, og resultatet er:



Målingerne er foretaget efter filteret.

Til hovedgruppe 1 hører stoffer, der er særlig farlige for mennesker og/eller miljø.

Luftvejledningen siger, at ved emission af brændbare stoffer bør der normalt foretages rensning ved termisk forbrænding eller andre lige så effektive metoder, eventuelt i kombination med absorptions-eller adsorptionsmetoder. Herved kan sådanne emissioner normalt nedbringes til koncentrationer under 0,1 mg/normal m3.

I har dog med jeres måling vist, at emissionen uden yderligere rensning er lavere end 0,1 mg/Nm3. Det giver derfor ikke mening at rense luften yderligere.

Der gælder følgende vejledende b-værdier:

Acrolein: 0,001 mg/m3

Acetaldehyd: 0,02 mg/m3

Formaldehyd: 0,01 mg/m3

2-ethoxyetanol: 0,01 mg/m3

Benzen: 0,005 mg/m3

Da grænsen for emission er den samme for alle stoffer, er emissionen af benzen dimensionerende for afkastets højde. Kildestyrken for hver af stofferne er:

G = 0,1 mg/Nm3 \* 6.000 Nm3/h / 3600 sek/h = 0,086 mg/sek.

Spredningsfaktoren er:

S = G/B = 0,086 mg/sek / 0,005 m/m3 = 17 m3/sek

Da spredningsfaktoren er mindre end 250 m3/sek. skal afkastet blot være en meter over tag for at sikre fri fortynding.

Vilkår L01-008 siger, at I skal have absolutfilter i VEN030 01 VU03. L04-010 kræver at I tester absolutfilteret hvert år

**Støj -** Produktionen og tilhørende ventilation opstilles indendørs og støjer ikke udenfor.

**Spildevand -** Der er ikke nye typer spildevand fra processen.

**Affald -** Plastrester fra skæringen opsamles og bortskaffes sammen med Mørdrups øvrige affaldsfraktioner. Der er ikke nye typer affald.

**Kommunens vurdering**

Emissioner til luft

Kommunen acceptererat I ikke reducerer emissionerne med andet end absolutfilter, da emissionen er under 0,1 mg/Nm3 for hver af hovedgruppe 1 stofferne. Der er tale om både lave koncentrationer og små årlige emissioner.

Da der i dag er vilkår for absolutfiltre på VEN03 01 VU03, er der ikke brug for yderligere vilkår om rensning eller egenkontrol.

**Natur og plan**

Virksomheden er omfattet af lokalplan L3.027, ”Udvidelse af erhvervsområde beliggende mellem Motorvejen og Nordbanen” fra 5. november 2001. Lokalplanen ludlægger området til erhverv.

Alt det søgte kommer til at foregå indendørs. Der er desuden kun tale om en ubetydelig udvidelse af virksomhedens samlede aktiviteter på stedet. Kommunen vurderer derfor, at det søgte kun i ubetydeligt omfang vil påvirke bilag 4-arter og områder omfattet af naturbeskyttelsesloven §3.

**Klagevejledning**

I kan klage over afgørelsen. Ønsker I at klage, skal I senest den 7. december 2022 have indtastet klagen i [Klageportalen](https://naevneneshus.dk/) til Miljø- og Fødevareklagenævnet.

Visse interesseorganisationer kan også klage. Vi sender derfor kopi af afgørelsen til dem, der har ønsket det.

Vi vurderer, at der ikke er nogen med en individuel interesse i sagen, og offentliggør derfor ikke afgørelsen på vores hjemmeside. Enhver kan desuden komme til at se kommunens dokumenter i denne sag.

Hvis Klagenævnet modtager en klage får både I og vi besked. Det koster for privatpersoner 900 kroner og for virksomheder og organisationer 1800 kroner at få klagen behandlet, og Klagenævnet sender en opkrævning. I får pengene tilbage, hvis I får helt eller delvist medhold i klagen.

Afgørelsen kan også bringes for domstolene senest den 9. maj 2023.

Kopi:

* Danmarks naturfredningsforening (dn@dn.dk)
* Styrelsen for Patientsikkerhed (stps@stps.dk)

Med venlig hilsen

Malene Kamstrup

Ingeniør

|  |
| --- |